වසර 2014 ඡන්ද හිමි නාමලේඛනයයේ ලියාපදිංචිය සඳහා සුදුසුකම් සම්පූර්ණ කර ඇතත් මේ දක්වා ඡන්ද හිමියන් ලෙස එම ඡන්ද හිමි නාමලේඛනයේ ලියාපදිංචිය සඳහා ගණන් ගෙන නොමැති අයවලුන්ට ඒ වෙනුවෙන් වූ හිමිකම් අදාළ දිස්ත්‍රික්ක මැතිවරණ කාර්යාල වෙත ඉදිරිපත් කිරීමට මේ මස 30 දින දක්වා අවස්ථාව ලබාදී ඇතැයි මැතිවරණ මහ ලේකම් කාර්යාලය ප්‍රකාශ කරයි.මේ සම්බන්ධයෙන් වැඩිදුරටත් මාධ්‍යවෙත අදහස් දැක්වු මැතිවරණ කොමසාරිස් මහින්ද දේශප්‍රිය මහතා, වසර 2014 ඡන්ද හිමි නාමලේඛන ප්‍රතිශෝධනයට අදාළ හිමිකම් විරෝධතා කාලසීමාවද මේ මස 30න් අවසන් වන බව පවසයි.සියලුම මැතිවරණ කොට්ඨාසවලට අදාළ 2014 දී ඡන්ද හිමි නාමලේඛනයේ කෙටුම්පත මැතිවරණ දෙපාර්තමේන්තුවේ වෙබ් අඩවියේ (www.slelections.gov.lk ) පළකර ඇත.